आयोग के सूत्र बताते हैं कि पहले फील्ड ट्रायल के बाद समिति की सिफारिश के आधार पर इनमें कुछ परिवर्तन किए गए। जिसके बाद अगस्त, 2012 में उन्हीं जगहों पर इनका दोबारा फील्ड ट्रायल शुरू हुआ, लेकिन इस बार इनका डिस्प्ले पीरियड बढ़ा कर 10 सेकेंड कर दिया गया। लेकिन तकनीकी समिति की सिफारिश पर इनका टाइम घटा कर 7 सेंकेंड कर दिया गया। वहीं तकनीकी विशेषज्ञ समिति ने 19 फरवरी, 2013 को अपनी बैठक में वीवीपीएटी के आखिरी डिजाइन पर अपनी मुहर लगा दी। वहीं सितंबर 2013 में नगालैंड राज्य के विधानसभा चुनावों में देश में पहली बार वीवीपैट मशीनों का इस्तेमाल किया गया। और वहां इनका रिजल्ट संतोषजनक रहा।